पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मंगलवार को कोरोना के 733 लोगों की कोरोना रिपोर्ट पॉजिटिव आई है जबकि 74 बाहरी जिले के हैं, जिन्हें जिले के आंकड़े में नहीं जोड़ा गया है। इसके अलावा 8 मरीजों की इलाज के दौरान मौत हो गई। शहर के हालात यह हैं कि माइक्रो कंटेनमेंट जोन की गिनती 10 तक पहुंच गई है। जबकि एक एरिया कंटेनमेंट जोन बनाया गया है। कुल संक्रमितों की गिनती 45638 तक पहुंच गई है। वहीं, दम तोड़ने वाले 8 मरीजों में सबसे कम 27 साल उम्र की महिला की मौत हुई है जबकि सबसे अधिक 81 साल की उम्र के व्यक्ति की मौत हुई है।
शनिवार तक कोरोनावायरस के कारण दम तोड़ने वाले मरीजों की संख्या 1113 पर पहुंच गई है। जबकि जिले में कोरोनावायरस के कुल एक्टिव मरीजों की संख्या भी 5 हजार से अधिक हो गई है। बता दें कि जिले में कोरोनावायरस के रोजाना कुल संदिग्ध मरीजों के सैंपलों की संख्या 6700 पर पहुंच गई है। अब तक 932627 सैंपल्स लिए जा चुके हैं, जिनमें से 835553 की रिपोर्ट िनगेटिव आई है। चिंता वाली बात यह है कि एक हफ्ते में सिविल अस्पताल के सात डॉक्टर संक्रमित आ चुके हैं।
संक्रमण से ग्रस्त सभी 7 डॉक्टर सीनियर, एडमिनिस्ट्रेशन का काम जूनियर डॉक्टर्स के जिम्मे आया
सिविल अस्पताल के बीते हफ्ते में सात डॉक्टर संक्रमित पाए गए हैं। जिन डॉक्टर्स को संक्रमण की पुष्टि हुई है, वे सभी अस्पताल के सीनियर डॉक्टर हैं। अस्पताल के सीनियर सात डॉक्टर्स के संक्रमित आने के बाद कोरोना के मरीजों के इलाज के लिए किसी भी प्रकार की कोताही नहीं बरती जा रही। मरीजों के इलाज के लिए अन्य स्टाफ तैनात किया गया है। हालांकि संक्रमित आने वाले डॉक्टर्स के बाद अब एडमिनिस्ट्रेशन का काम जूनियर डॉक्टर्स को सौंपा गया है।
लापरवाही, भरे हुए सिलेंडर दोबारा भरने के लिए प्लांट में भेज दिए
सिविल अस्पताल की मैनेजमेंट की सोमवार को एक और लापरवाही सामने आई है। दरअसल सोमवार को अस्पताल में बाहरी प्राइवेट अॉक्सीजन प्लांट से अस्पताल में 100 सिलेंडर आए थे, जिनमें से सिलेंडरों की डयूटी पर तैनात स्टाफ की तरफ से बिना देखे ही भरे हुए सिलेंडरों को खाली समझकर दोबारा भरने के लिए भेज दिया गया। मामले की जानकारी मिलते ही जिले के लेवल-3 के बेडों के इंचार्ज एडीसी (डी) विशेष सारंगल ने सिविल अस्पताल की मेडिकल सुपरिंटेंडेंट से लिखित में जवाब मांग लिया है। अस्पताल मैनेजमेंट को मामले में 24 घंटे के अंदर जांच कर रिपोर्ट सौंपने के लिए कहा है।
जिले में बने माइक्रो-कंटेनमेंट जोन की सूची
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn